17. ΑΠΟΦΑΣΗ ΥΠΟΥΡΓΩΝ ΑΝΑΠΛΗΡΩΤΗ ΕΘΝΙΚΗΣ ΑΜΥΝΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ. 4141.9/1/91 της 24 Μαΐου/19 Ιουλ. 1991 (ΦΕΚ Β΄  544). Προϋποθέσεις κατάταξης στο Λιμενικό Σώμα των απολυομένων οπλιτών με πενταετή υποχρέωση. Έχοντας υπόψη: α)Τις διατάξεις του άρθρ. 11 παρ. 3 του Νόμ. 1513/1985 «Οπλίτες του στρατού ξηράς με πενταετή υποχρέωση και άλλες διατάξεις» (Α/12), όπως τροποποιήθηκε με το άρθρ. 14 του Νόμ. 1940/91 (Α/40), και το άρθρ. 13 του Νόμ. 1848/89 (Α΄/112). β)Την αριθ. Υ. 1019/20.4.1990 απόφαση του Πρωθυπουργού «καθορισμός αρμοδιοτήτων του Αναπληρωτή Υπουργού Εθνικής Άμυνας», (ΦΕΚ 286/Β΄), αποφασίζουμε: 1.Οπλίτες πενταετούς υποχρέωσης, που απολύονται από τις Ένοπλες Δυνάμεις μπορούν να καταταγούν στο Λιμενικό Σώμα ως Λιμενοφύλακες, εφόσον έχουν όλα τα προβλεπόμενα από την εκάστοτε ισχύουσα, νομοθεσία κατάταξης Λιμενοφυλάκων, πλην του ανωτάτου ορίου ηλικίας, το οποίο ειδικά γι’ αυτούς, ορίζεται αυξημένο κατά τρία έτη. Ποσοστό 4% του αριθμού Λιμενοφυλάκων που κατατάσσεται κάθε φορά στο Λιμενικό Σώμα καλύπτεται από υποψηφίους της κατηγορίας αυτής. Το ανωτέρω ποσοστό, καθώς και ο αριθμός που αντιστοιχεί σ’ αυτό, μνημονεύεται στην προκήρυξη κατάταξης. 2.Σε ότι αφορά τη διαδικασία εξέτασης, επιλογής και κατάταξης των υποψηφίων εφαρμόζονται οι ισχύουσες, κάθε φορά, διατάξεις για τους Λιμενοφύλακες. 3.Εάν οι υποψήφιοι της κατηγορίας αυτής, που διαλαμβάνονται στον πίνακα επιτυχόντων δεν καλύπτουν το προαναφερόμενο ποσοστό (4%), ο αριθμός που υπολείπεται συμπληρώνεται από τους υποψηφίους της γενικής κατηγορίας. Η ιδιότητα του οπλίτη πενταετούς υποχρέωσης προκύπτει από το Πιστοποιητικό Στρατολογικού Γραφείου, τύπου Α΄, που υποβάλλουν οι υποψήφιοι σύμφωνα με τις ισχύουσες διατάξεις. (Αντί για τη σελ. 126,13) Σελ. 126,13(α) Τεύχος 1370 Σελ. 11 Ναύτες και Λιμενοφύλακες 20.Γ.β.14-17 